wickkiey/tamil-wikipedia-chunked huggingface dataset:
# புந்தோங்

## தோற்றம்

### புந்தோங் முன்னோடிகள்

புந்தோங்கின் பழைய பெயர் குந்தோங். இப்போது தாமான் ரிஷா, புந்தோங் ஜெயா என்று அழைக்கப் படும் இடங்களில் இருந்து கிளேடாங் மலை அடிவாரம் வரை பரந்து விரிந்து கிடக்கும் நிலப் பகுதியைத் தான் புந்தோங் என்று இப்போது அழைக்கின்றனர். புந்தோங் புதுக் கிராமம் உருவாக்கப் படுவதற்கு முன் கிளேடாங் மலை அடிவாரத்தில் நூற்றுக் கணக்கான சீனர்களும் இந்தியர்களும் சொந்தமாக வீடுகளைக் கட்டி வாழ்ந்து வந்தனர்.  
அவர்கள் சொந்தமாகக் காய்கறித் தோட்டங்களை வைத்து இருந்தனர். சிலர் பன்றி வளர்ப்புத் துறையில் ஈடுபட்டனர். சிலர் ஈயச் சுரங்கத் தொழிலில் ஈடுபட்டு இருந்தனர். அப்போது முறையான குடிநீர் வசதிகள் இல்லை. சுகாதாரமான மனிதக் கழிவு முறைகளும் இல்லை. மனிதக் கழிவுகளைத் தொட்டியில் தூக்கிச் செல்லும் முறை இருந்தது.
# புந்தோங்

## தோற்றம்

### சீக்கியர் ஆலயம்

1900 களில் புந்தோங் வட்டாரத்தில் 60 சீக்கிய குடும்பங்கள் மட்டுமே இருந்தன. பெரும்பாலும் அவர்கள் அருகாமையில் உள்ள ஈய லம்பங்களில் வேலை செய்தனர். சிலர் பால் மாடுகளை வளர்த்தனர். சிலர் மாட்டு வண்டிகளைக் கொண்டு வருமானம் தேடினர். 1908 ஆம் ஆண்டு தெலுக் குரினில் ஒரு சீக்கிய ஆலயம் கட்டப் பட்டது. அத்தாப்பு கூரைகள், சாதாரண பலகைகளைக் கொண்டு கட்டப் பட்டது.  
1934 ஆம் ஆண்டு அந்தக் கோயில் இரண்டு மாடிகளைக் கொண்ட கட்டடமாக மாறம் பெற்றது. 1951 ஆம் ஆண்டு புந்தோங் புதுக் கிராமம் தோற்றுவிக்கப் பட்டதும் ஜாலான் பம்பாயில் புதிய ஆலயம் உருவானது. அதிகாரப் பூர்வமாக 14 மே மாதம் 1952ல் திறக்கப் பட்டது. அதன் முகவரி: No. 1058 Jalan Bombay, Buntong, 30100 Ipoh, Perak.
# புந்தோங்

## கச்சான் பூத்தே கிராமம்

*Kacang Putih* என்பது மலாய்ச் சொல். 'வேர்க் கடலைக் கிராமம்’ என்று பொருள். ஒரு வேர்க் கடலைக்கே புந்தோங்கில் ஒரு கிராமம் இருக்கிறது. இந்தக் கிராமம் மலேசியாவிலேயே மிகவும் புகழ் பெற்றது. இக் கிராமம் தோன்றுவதற்குப் பின்னால் ஒரு பெரிய வரலாறே இருக்கின்றது.  
ஈப்போ கல்லு மலைக் கோயிலுக்கு அருகில் குனோங் சிரோ எனும் சுண்ணாம்புக் குன்றுகள் உள்ளன. அறுபது ஆண்டுகளுக்கு முன்னால் சிலர் அந்த குனோங் சிரோ மலை அடிவாரத்தில் தங்கி கச்சான் வியாபாரத் தொழிலில் ஈடுபட்டனர்.  
வீட்டில் இருக்கும் பெண்கள் வேர்க்கடலைகளைப் பொரித்துக் கொடுத்தனர். அவற்றை ஆண்கள் எடுத்துச் சென்று ஈப்போ நகரில் விற்று வந்தனர். கச்சான்களைப் பொரிப்பதற்கு விறகு அடுப்புகள் பயன்படுத்தப் படுகின்றன. அதனால் அவற்றுக்கு சுவை மிகுதி. இரண்டு தலைமுறைகளாக கச்சான் வியாபாரம் அங்கு நடைபெற்று வந்தது.  
ஆரம்ப காலங்களில் தலையில் கச்சான் தட்டுகளைச் சுமந்தவாறு ‘கச்சான் பூத்தே, கச்சான் பூத்தே, ஒரு காசுக்கு ஒன்று’ எனக் கூவிக் கூவி விற்றனர். அந்தக் காலகட்டத்தில் குனோங் சிரோ கச்சான்கள் புகழ் பெற்று விளங்கின. 1960களில் பொது மக்கள் குனோங் சிரோவைத் தேடிச் சென்று கச்சான்களை வாங்கினர். குனோங் சிரோ கச்சான்கள் மிக மிகச் சுவையானவை.
# புந்தோங்

## கச்சான் பூத்தே கிராமம்

### குனோங் சிரோ கச்சான்கள்

அதனால் பேராக் மாநிலத்தில் மட்டும் அல்ல; மலேசியாவிலேயே புகழ் பெற்று விளங்கின. திருவிழாக் காலங்களில் குனோங் சிரோ கச்சான்களுக்கு நல்ல கிராக்கியும் இருந்தது.  
1973 ஆம் ஆண்டு அக்டோபர் மாதம் 18 ஆம் திகதி, தீபாவளிக்கு ஒரு வாரத்திற்கு முன் குனோங் சிரோவில் திடீரென ஒரு மலைச் சரிவு ஏற்பட்டது. அதில் பல வீடுகள் சிதைந்து போயின. 42 பேர் புதையுண்டு போயினர். அந்தப் புதை இடர்பாட்டில் இருந்து 12 உடல்கள் மட்டுமே மீட்கப் பட்டன. குனோங் சிரோ கச்சான் பூத்தே கிராமம் ஒரே நாளில் காணாமல் போய் விட்டது.  
அடுத்து, குனோங் சிரோவைச் சுற்றியுள்ள பகுதிகளுக்கு மக்கள் போகக் கூடாது என்று பேராக் மாநில அரசாங்கம் தடை விதித்தது. அப்போது பேராக் மாநில முதல்வராக டத்தோ கமாருடின் ஈசா இருந்தார். பாதிக்கப் பட்ட குடும்பங்களுக்கு மாற்று இடம் கொடுக்கப் படும் என்று மாநில அரசாங்கம் உறுதி அளித்தது.
# புந்தோங்

## கம்போங் கச்சான் பூத்தே

அந்த மாற்று இடம் தான் இப்போது புந்தோங்கில் இருக்கும் கம்போங் கச்சான் பூத்தே. 1974 ஆம் ஆண்டில் குனோங் சிரோவில் எஞ்சியிருந்த 30 குடும்பங்களும் கம்போங் கச்சான் பூத்தே கிராமத்திற்குப் புதுக் குடியேற்றம் செய்யப் பட்டன.  
அவர்கள் அங்கிருந்து மறுபடியும் கச்சான் வியாபாரத்தைத் தொடர்ந்தனர். முன்பு போல் கச்சான் தட்டுகளைத் தலையில் சுமக்கவில்லை. அதற்குப் பதிலாக சைக்கிள், மோட்டார் சைக்கிள்களைப் பயன் படுத்தினர்.  
இவர்களில் சிலர் இப்போது ஈப்போ பேரங்காடிகளில் கச்சான் கடைகளைத் திறந்து வியாபாரம் செய்து வருகின்றனர். சிலர் பேருந்து நிலையங்கள், அரசாங்க அலுவலகங்கள், பள்ளிக்கூடங்கள் போன்றவற்றில் வியாபாரம் செய்கின்றனர். சிலர் மொத்த வியாபாரத்திலும் இறங்கி விட்டனர்.
# புந்தோங்

## கம்போங் கச்சான் பூத்தே

### மேல் நாடுகளுக்கு ஏற்றுமதி

இவர்கள் கச்சான் கடலைகளை மட்டும் விற்கவில்லை. முறுக்கு, அதரசம், மரவெள்ளிக் கிழங்குச் சீவுகள், ஓமப் பொடி, உருளைக் கிழங்குச் சீவுகள் போன்றவற்றையும் விற்கின்றனர். ஒரு சில கச்சான் வியாபாரிகள் தங்கள் தயாரிப்புகளை அரபு நாடுகள், தாய்லாந்து, சிங்கப்பூர், அமெரிக்கா, ஐரோப்பிய நாடுகளுக்கும் ஏற்றுமதி செய்கின்றனர்.  
நாள் ஒன்றுக்கு 5000 கிலோ வியாபாரம் செய்யும் வணிகர்களும் இந்தக் கச்சான் பூத்தே கிராமத்தில் இருக்கின்றனர்.இவர்களுடைய பிள்ளைகளில் பலர் மேல்படிப்பு படித்து விமானிகளாக, மருத்துவர்களாக, மேல்நிலை அதிகாரிகளாக மலேசியாவில் பவனி வருகின்றனர்.
# புந்தோங்

## கம்போங் கச்சான் பூத்தே

### புந்தோங் மருத்துவமனை

புந்தோங்கில் 2009 ஆம் ஆண்டு கணக்கெடுப்பின் படி 102,000 பேர் வாழ்கின்றனர். அவர்களுக்கு ஒரு நவீன மருத்துவமனை 27 மில்லியன் ரிங்கிட் செலவில் 2009ல் கட்டப் பட்டது. இந்த மருத்துவமனை மூன்று மாடிகளைக் கொண்டது. மலேசியாவின் மிக நவீனமான மருத்துவமனைகளில் இதுவும் ஒன்று. இதில் 50 மருத்துவ ஊழியர்களும் 10 மருத்துவர்களும் பணி புரிகின்றனர். இந்த மருத்துவமனை தாமான் புந்தோங் ரியாவிற்கு அருகில் உள்ளது.
# புந்தோங்

## கம்போங் கச்சான் பூத்தே

### குளோரி படமேடை

1940 ஆம் ஆண்டுகளில் புந்தோங் வாழ் தமிழர்களுக்கு ஒரு படமேடை கட்டப் பட்டது. அதன் பெயர் குளோரி. இப்போது அந்தக் குளோரி படமேடை இல்லை. மலேசியாவில் தொலைக்காட்சி ஒளிபரப்புகள் வந்த பின்னர் பல திரைப்பட அரங்குகள் மூடு விழா கண்டன.  
அவற்றில் குளோரி படமேடையும் ஒன்று. 1980களில் இந்தப் படமேடை மூடப்பட்டது. அந்த இடத்தில் இப்போது புந்தோங் மக்கள் மண்டபம் கட்டப் பட்டு உள்ளது. புந்தோங் தமிழர்களின் திருமண நிகழ்ச்சிகள் அங்கு நடைபெறுகின்றன.
# புந்தோங்

## அரசியல்

மலேசிய அரசியலில் புந்தோங் சரித்திரம் படைத்த ஊர். புந்தோங்கில் உள்ள தமிழர்கள் ஏற்படுத்தும் மாற்றங்கள் ஒட்டு மொத்த மலேசியாவின் தமிழர்களின் கவனத்தையும் ஈர்க்கின்றன. 2007 ஆம் ஆண்டு மலேசியத் தமிழர்களில் இரண்டு இலட்சம் பேர் கோலாலம்பூரில் ஒன்று கூடினர். மலேசியத் தமிழர்களுக்குச் சம உரிமைகள் வழங்கப் பட வேண்டும் என்று இண்ட்ராப் இயக்கம் பேரணி நடத்தினர்.  
மலேசியத் தமிழர்கள் மூன்றாம் தர மக்களாக நடத்தப் படக் கூடாது. புலம் பெயர்ந்த மக்கள் உரிமை பெற்று வாழ வேண்டும். அதுவே அந்தப் பேரணியின் தலையாய நோக்கம். அந்தப் பேரணியில் பல ஆயிரம் பேர் கைது செய்யப் பட்டனர். பலர் உள்நாட்டுப் பாதுகாப்புச் சட்டத்தின் கீழ் கைது செய்யப் பட்டு தைப்பிங் சிறைக்கு அனுப்பப் பட்டனர்.
# புந்தோங்

## அரசியல்

### பாதுகாப்புச் சட்டத்தின் கீழ்

பி. உதயகுமார், எஸ். கணபதிராவ், எம். மனோகரன், கே. கெங்காதரன் போன்றவர்கள் அந்த உள்நாட்டுப் பாதுகாப்புச் சட்டத்தின் கீழ் கைது செய்யப் பட்டவர்கள். மலேசியத் தமிழர்களின் உரிமைகளுக்காகப் போராடி 18 மாதங்கள் சிறைவாசம் அனுபவித்தவர்கள். அவ்வியக்கத்தின் தலைவரான வேதமூர்த்தி 2007-ஆம் ஆண்டு நாடு கடந்து லண்டனில் ஐக்கிய நாட்டவையின் கடப்பிதழுடன் வாழ்ந்து வந்தார்.  
புந்தோங் சட்டமன்ற உறுப்பினராக சிவ சுப்பிரமணியம் ஆதி நாராயணன் இருந்து வருகிறார். 2008 ஆம் ஆண்டு பொதுத் தேர்தலில் பெரும்பான்மை வாக்குகளில் வெற்றி பெற்றார்.
# புந்தோங்

## தமிழ்ப்பள்ளிகள்

1. ஈப்போ அரசினர் தமிழ்ப்பள்ளி சுங்கை பாரி சாலை, புந்தோங்
1. மெதடிஸ்ட் தமிழ்பள்ளி சுங்கை பாரி சாலை, புந்தோங்
1. சங்கீத சபா தமிழ்ப்பள்ளி சிலிபின் சாலை, புந்தோங்
1. பிலோமினா தமிழ்ப்பள்ளி சிலிபின் சாலை, புந்தோங்
# சாயமேற்றல் (உயிரியல்)

யின் மேடையில், சாயமேற்றல் மூலம் தயார் செய்யப்பட்ட மாதிரி வைக்கப்பட்டுள்ளது]]
**சாயமேற்றல்** (Staining) என்பது ஒரு மாதிரியை அல்லது உயிரணுக்களை அல்லது இழையங்களை ஆய்வு செய்வதற்காக நுணுக்குக்காட்டி ஊடாக அவதானிக்கும்போது, அங்கே உயிரணுக்கள் அல்லது இழையங்களிடையே வேறுபாட்டை ஏற்படுத்தி அவற்றை இலகுவாக அடையாளப்படுத்துவதற்காக, நுண்ணோக்கியியலில் பயன்படுத்தப்படும் ஒரு துணை தொழினுட்பம் ஆகும்.  
உயிரியலிலும், மருத்துவத்திலும் பலவகையான நுணுக்குக்காட்டிகள் மூலம் பார்த்து, வெவ்வேறு உயிரியல் இழையங்களை, வேறுபடுத்தி சிறப்பித்துக் கண்டு கொள்வதற்காக நிறமூட்டிகள் / சாயங்கள் பயன்படுத்தப்படும். ஒரு மாதிரியில் ஒரு பகுதி இழையமோ (எடுத்துக்காட்டாக தசை நார்கள், இணைப்பிழையம் போன்றவற்றைக் அடையாளம் காண) அல்லது ஒரு உயிரணுத் தொகுதியோ எடுத்துக்காட்டாக: (குருதியில் வேறுபட்ட உயிரணுக்களை அடையாளப்படுத்த) அல்லது தனிக்கலங்களோ (நுண் உறுப்புக்களை அடையாளப்படுத்த) சாயமேற்றப்படலாம். உயிர்வேதியியலில் ஒரு பொருளில் உள்ள டி.என்.ஏ, புரதம், காபோவைதரேட்டு, லிப்பிட்டு போன்ற மூலக்கூறுகளை தரமறியவும், அளவிடவும் அக்குறிப்பிட்ட மூலக் கூறுகளுக்கான விசேடமான சாயங்கள் பயன்படுத்தி சாயமேற்றப்படலாம்.  
சாயமேற்றலானது ஓட்ட குழியநுண் அளவியலில் (Flow cytometry) கலங்களை அடையாளப்படுத்தவும் உதவும். கூழ்ம மின்புல புரைநகர்ச்சியில் (gel electrophoresis), புரதங்கள், நியூக்கிளிக் அமிலங்களை கோடிட்டுக் காட்டவும் இந்த சாயமேற்றல் உதவும். நோய்த்தடுப்பு இழைய வேதி சாயமூட்டல் (immunohistochemical staining) மூலம் குறிப்பிட்ட சில புரதங்களின் அடிப்படையில் நோய்நிலைகளை அடையாளம் காண உதவும்.  
சாயமேற்றலானது உயிரியலில் மட்டுமன்றி, வேறு துறைகளிலும் பொருட்களில் வேறுபாட்டை ஏற்படுத்திச் சிறப்பித்துக் காட்டப் பயன்படும்.
# சிறுகாக்கை பாடினியம்

**சிறுகாக்கை பாடினியம்** மறைந்துபோன தமிழ்நூல்களில் ஒன்று. காக்கை பாடினியம் என்னும் நூலைப்போலவே இதுவும் ஒரு திரட்டுநூல். இது யாப்பிலக்கணம் கூறும் நூல்.  
நூற்பாக்களை இயற்றியவர் சிறுகாக்கை பாடினியார். இவரது பெயரால் நூலுக்குப் பெயர் அமைந்தது. இவர் காக்கை பாடினியாரின் தங்கை என்று பேராசிரியர் கருதுகிறார்.
குமரியாற்றைக் கடல்கொண்ட காலத்தில் வாழ்ந்தவர் என்னும் பேராசிரியர் கருத்து ஏற்புடைத்தாக இல்லை. சிறுகாக்கை பாடியனார் கி.பி. ஆறாம் நூற்றாண்டில் வாழ்ந்தவர்.  
உரைநூல்களிலிருந்து இந்நூலின் பாக்களைத் திரட்டியவர் அறிஞர் மயிலை சீனி வேங்கடசாமி. இவரது திரட்டில் 31 நூற்பாக்கள் உள்ளன.
# சிறுகாக்கை பாடினியம்

## இவர் செய்துள்ள புதுமைகள்

- அம்போதரங்கம் - விளக்கம் (நீரில் கல்லைப் போட்டால் எழும் அலையானது முதலில் குறுவட்டத்தில் பெரிதாகவும், போகப்போகப் பெருவட்டமாகி உயரம் குறைந்தும் அமைவது போல விலகிச் செல்லும் பாடல் அமைதி 'அம்போதரங்கம்' எனப்படும்.
- தளை என்னும் செய்யுள் உறுப்பை இவர் விட்டுவிட்டு இலக்கணம் கூறுகிறார்.
- வெண்பா,ஆசிரியம், கலி, வஞ்சி என்னும் நால்வகைப் பாக்களில் ஒவ்வொன்றும், பா, தாழிசை, துறை, விருத்தம் என நான்கு வகைப்பட்டு மொத்தம் 16 வகை கொள்ளும்,
- காக்கைப் பாடினியம் விருத்தம், துறை, தாழிசை என்று கூறும் வரிசை முறையை இந்நூல் தாழிசை, துறை, விருத்தம் என முறை மாற்றி நிரல் செய்கிறது.
# உணவுக் கூம்பகம்

**உணவு வழிகாட்டல் கூம்பகம்** (*Food guide pyramid*) என்பது வெவ்வேறு உணவுக் குழுக்களுக்களுக்குப் பரிந்துரைக்கப்பட்ட நாளாந்த உணவின் அளவை அவற்றின் தேவை ஒழுங்குக்கு ஏற்ப படவரைபாக ஒழுங்கு படுத்திய கூம்பக அமைப்பாகும். 1992 இல் முதன்முதலில் அமெரிக்க ஐக்கிய நாட்டின் வேளாண்மை துறை இதை வடிவமைத்தது. தொடர்ந்து பல நாடுகளும் அமைப்புகளும் இத்தகைய உணவுக் கூம்பகங்களை வெளியிட்டது.
# சிவா இராமநாதன்

**சிவா இராமநாதன்** (**சிவயோகநாயகி**, பிறப்பு: 1937) பிரான்சு நாட்டின் அதியுயர் விருதான செவாலியர் விருது பெற்ற முதல் யாழ்ப்பாணத் தமிழ்ப்பெண் ஆவார். இவர் ஆசிரியராகவும், அதிபராகவும் கடமையாற்றியுள்ளதுடன், இலங்கையில் பிரெஞ்சு மொழி வளர்ச்சியிலும் பெரும்பங்காற்றியுள்ளார்.  
இவர் இலங்கை, யாழ்ப்பாண மாவட்டம், பருத்தித்துறை, பொலிகண்டி, திக்கம் என்ற ஊரைச் சேர்ந்தவர். பொலிகண்டி கந்தவன ஆலயத்தை பரம்பரையாக பரிபாளித்துவரும் ஆதீன கர்த்தாக்களின் குடும்பத்து சைவப்பெரியார் திக்கம் செல்லையாப்பிள்ளை, இராயமுத்து அம்மையார் தம்பதிகளின் கடைசிமகள்.
# சிவா இராமநாதன்

### கல்வியும், ஆசிரியப் பணியும்

இவர் தனது ஆரம்பக் கல்வியை அமெரிக்க மிஷன் கல்லூரியிலும், பின்னர் பருத்தித்துறை மெதடிஸ்த மிஷன் கல்லூரியிலும் கற்றார். அதன் பின் கோயம்புத்தூர் அவினாசிலிங்கம் மனையியல் கல்லூரியில் சேர்ந்து மனையியலில் சிறப்புப் பட்டம் (B .Sc) பெற்று 1963 இல் மேலும் ஒரு பட்டத்தைப் பெற்றார். 1965 இல் சுன்னாகம் இராமநாதன் கல்லூரியில் தற்காலிக ஆசிரியராகக் கடமை புரிந்து 1970 இல் பகுதி நேர விரிவுரையாளராக கோப்பாய் ஆசிரியர் பயிற்சிக் கல்லூரியிலும் 1972 இல் நிரந்தர நியமனம் பெற்று அளுத்கம ஆசிரிய பயிற்சிக்கல்லூரியிலும் பின் 1973 இல் பதவி உயர்வுடன் பலாலி ஆசிரியர் பயிற்சிக் கலாசாலையில் விரிவுரயளராகவும் கடமையாற்றினார். 1975 இல் பிரெஞ்சு அரசின் மேற்படிப்பு புலமைப் பரிசிலுக்கு தெரிவு செய்யப்பட்டார். பிரான்சில் விஷி என்ற ஊரில் கவிலம் என்ற பள்ளிக்கூடத்தில் பிரெஞ்சு மொழியை 9 மாத காலம் கற்றுத் தேர்ச்சி பெற்றார். அதன் பின் பாரிசில் தன்துறை சார்ந்த மேற்படிப்பை மேற்கொண்டு அதில் ஆசிரியர்களுக்குக் கொடுக்கக் கூடிய பயிற்சிகளைப் பெற்றுக் கொண்டார். இவரது இந்தப்படிப்பு சொபோரோ பல்கலைக்கழகத்துடன் இணைக்கப்பட்டதான எம்.எஸ்.சி. பட்டப்படிப்புக்குச் சமமானதாகும். 1977 இல் மீண்டும் பலாலிக்குத் திரும்பி ஆசிரிய பயிற்சிக் கல்லூரியிலும் பின்னர் கோப்பாய் ஆசிரிய பயிற்சிக் கலாசாலையில் விரிவுரையாளராகவும் கடமையாற்றினார். பிரெஞ்சுத் தூதரகத்தின் பணிப்பின் பேரில் யாழ்ப்பாணப் பல்கலைக்கழகத்தில் பிரெஞ்சு மொழியை 1979 முதல் 2004 ஆம் ஆண்டு வரை கற்பித்தார். அதேவேளை யாழ் கல்வி வலயம் 2 இல் பிரதிக் கல்விப் பணிப்பாளராகவும் பணிபுரிந்தார். இவர் பிரெஞ்சு மொழியை யாழ்ப்பாணம் Alliance Francaise நிறுவனத்திலும் கற்பித்து வந்தார். இவர் பிரெஞ்சு மொழியை 25 வருடங்களாக கற்பித்து வருகின்றமை குறிப்பிடத்தக்கது.
# சிவா இராமநாதன்

### செவாலியர் விருது

இவர் ஒக்டோபர் 2009 இல் கல்விக்காக செவாலியர் விருதினைப் பெற்றார். பிரெஞ்சு மொழியினை இலங்கையில் கற்பித்து, அம் மொழியினையும், பிரான்ஸ் நாட்டு கலாசார பங்களிப்பினையும் இலங்கையில் பல ஆண்டுகளாக பரப்பியதோடு, இவர் கல்வித் துறைக்கு ஆற்றிய சேவையை கௌரவிக்குமுகமாக பிரான்ஸ் நாட்டுக் கல்வி அமைச்சினால் (2009) இலங்கையில் உள்ள பிரெஞ்சு தூதுவரின் இல்லத்தில் வைத்து, தூதரால் இந்த விருது இவருக்கு வழங்கப்பெற்றது.  
=
# வெள்ளி கடற்கரை

**வெள்ளி கடற்கரை** இந்தியாவில் தமிழ்நாடு மாநிலத்தில் கடலூர் மாவட்டத்தில் அமைந்துள்ள ஒரு கடற்கரை ஆகும். கடலூரிலிருந்து 2 கிலோமீட்டர் தொலைவில் அமைந்துள்ள இந்த கடற்கரையில் நூற்றாண்டு வயதான கலங்கரை விளக்கம் உள்ளது. அடர்ந்த அலையாத்திக் காடுகள் அமைந்துள்ளன. வெள்ளி கடற்கரை பகுதியில் பிரித்தானியர்கள் உருவாக்கிய முக்கிய புனித டேவிட் கோட்டை உள்ளது. பெரியார் அரசு கலைக் கல்லூரி, இந்த கடற்கரை அருகே அமைந்துள்ளது
# பசைக்கலப்படலம்

**பசைக்கலப்படலம்** (*Mesohyl*) என்பது பஞ்சுடலிகளில் காணப்படும் வழவழப்புள்ள ஊன்பசைகளால் நிறைந்த ஒரு பகுதியாகும். இது கலங்கள் நிறைந்த ஒரு சாறு/கரைசல் போலக் காட்சியளிப்பதால் பசைக்கலப்படலம் என அழைக்கலாம். இப்படலமானது பஞ்சுடலிகளில் அகப்படைக்கும் (Choaenoderm) புறப்படைக்கும் (Pinacoderm) இடையில் நிறைந்துக் காணப்படும் கலக்கூட்டுகள் நிறைந்த கரைசலாகும்.  
பசைக்கலப்படலம் ஒரு வகையான இணைப்புத்திசுக்களை (Connective tissue) ஒத்துக் காணப்படுகிறது. இதில் பல கலங்களும் குறிப்பாக ரத்த வெள்ளையணுக்களை ஒத்த அமீபாகலங்கள், கலக்கட்டமைப்புகளுக்குத் தேவையான இழைகள் மற்றும் கட்டமைப்புப் பொருட்கள் நிறைந்துக் காணப்படுகின்றன.  
பசைக்கலப்படலம் தசைநார்ப் புரதங்களும், இழைப்புரதங்களை ஒத்த மூலங்களும், கேலக்டின் மற்றும் டெர்மடோபாண்டின் எனும் மூலக்கூறும் நிறைந்த ஒரு கூட்டாகக் காணப்படுகிறது. இதில் காணப்படும் பலப்புரதச்சட்டகங்கள் / பலபுரதக்கூறுகள் (Polypeptides) இதற்கு நல்ல அடித்தளமாக அமையப்பெற்று இதில் காணப்படும் கலங்கள் பற்றுதலுக்கும் அதில் நடக்கும் குறிகள் இடைக்கடத்தலுக்கும் (Signal transduction) கலவளர்ச்சிக்கும் (Cellular growth) துணை நிற்கிறது.
# விக்கிப்பீடியா:விக்கிமீடியா இந்தியா செய்திமடல்/2011 சூன்/en

## Activities

- During November 2010 - May 2011, Tamil Wikipedians conducted eleven Wikipedia workshops across the world. These workshops were conducted in Norway, Canada, India (Tamilnadu) and Srilanka.
- Tamil Wikipedia was also introduced at the Native Language Tamil conference held by the Norwegian education directorate at Bergen, Norway and the Canadian Tamil Children's day celebrations at Toronto, Canada
- A Wikimarathon was organised on November 14, 2010 (to coincide with the Chennai Wikimeetup)
- Wiki 10 celebrations were organised in Chennai on January 15, 2011
- Tamil Wikipedian Theni. M. Subramani's book on Tamil Wikipedia (titled *Tamil Wikipedia*) was released as part of the Wiki 10 celebrations.
# விக்கிப்பீடியா:விக்கிமீடியா இந்தியா செய்திமடல்/2011 சூன்/en

## Wikipedia

- The period October 2010 - May 2011, has witnessed a notable increase in Tamil Wikipedia's growth rate in terms of number of edits and articles. Number of articles created per day has jumped from around 20 a day in September 2010 to around 50 a day in April 2011; Similarly, the number of edits per month has increased from 13,000 to 28,000 for the corresponding months. This growth has been completely organic and the rate of growth seems to be holding.
- On April 8, 2011 Tamil Wikipedia crossed 30,000 articles. The growth from 25,000 to 30,000 was achieved in 6 months, compared to the 11 month period it took to add the previous 5,000 articles.
- Malayalam Wikipedia's inbuilt typing tool solution was customised for Tamil by Malayalam Wikimedians Junaid and Shiju with the help of Tamil Wikipedians and it was installed in Tamil Wikipedia in November 2010. (It has since been added to Tamil Wiktionary too)
- A short URL facility based on the Shortify URL system was implemented in March 2011. This facility was customised for Tamil Wikipedia by Wikipedians Yuvi Panda and Srikanth (Logicwiki)
- On April 20, 2011, Tamil Wikipedian P. M. Punniyameen assisted by his family members and other Tamil Wikipedians attempted a feat to create 200 articles within a 24 hour period. This collaborative effort was a huge success and 300 articles were created, proofread and categorised in a single day.
# விக்கிப்பீடியா:விக்கிமீடியா இந்தியா செய்திமடல்/2011 சூன்/en

## Wiktionary

- The uploading of the technical glossary donated by the Tamilnadu Government and Tamil Virtual University to Tamil Wiktionary was completed in October 2010. This made Tamil wiktionary a Top 10 Wiktionary globally and earned it a place in the Wiktionary.org homepage. Nearly 70,000 words were added in this uploading effort.
- Currently, Tamil Wiktionary has 1,99,000 words and is poised to become the first Indic language Wiktionary to reach the 2,00,000 word mark.
# விக்கிப்பீடியா:விக்கிமீடியா இந்தியா செய்திமடல்/2011 சூன்/en

## Wikinews and Wikisource

- Apart from Wikipedia and Wiktionary Tamil Wikinews is also an active Tamil Wikimedia project. With nearly 1500 news articles, it ranks 13th in the list of Wikinews sites. 2- 3 new news articles are published every day.
- Next in the list of Tamil Wiki projects (ordered by activity levels) is Wikisource with more than 10,000 pages. Current efforts include uploading of ancient Tamil literary works and the Tamil Bible.
# விக்கிப்பீடியா:விக்கிமீடியா இந்தியா செய்திமடல்/2011 சூன்/en

## Translatewiki

- Tamil Wikipedian Surya Prakash. S. A. who took part in the Translatewiki April rally made more than 500 new translations. He was one among the winners who split a collective prize of 1000 Euro sponsored by Wikia.
# வெட்சி

'' in Hyderabad, India. ]]
'' in Kinnerasani Wildlife Sanctuary, Andhra Pradesh, இந்தியா.]]  
**வெட்சி** (*இட்டிலிப் பூ*) என்பது ரூபியேசியேக் குடும்பத்தைச் சேர்ந்த தாவரமாகும். என்றும் பசுமையான மலர்ச்செடிகளான ரூபியேசியே குடும்பத்தில் 529 சிற்றினங்கள் காணப்படுகின்றன.  
உலகெங்கிலுமுள்ள அயன மண்டலம், உப அயன மண்டல நாடுகளில் தோன்றினாலும் அயன மண்டல் ஆசியா, குறிப்பாக இந்தியா இதன் பல்வகைமை செறிந்து காணப்படும் நாடாகும்.
- வெண்ணிற வெட்சி
:வெட்சி மலர் வெள்ளை நிறத்தில் ஊசிபோல் பூக்கும். அதியமான் போர்க்கோலம் பூண்டபோது போந்தை(பனை), வெட்சி, வேங்கை ஆகிய மூன்று பூக்களையும் கலந்து கட்டிய கண்ணியைத் தலையில் சூடியிருந்தான்.
- செந்நிற வெட்சி
:முருகப்பெருமானை வழிபட்ட சூரர மகளிர் சூடியிருந்த மலர்களில் சிவந்த காம்பினைக் கொண்ட வெட்சியும் இருந்தது.
- காடைப் பறவையின் கால்நக முள் போல வெட்சிப்பூ முதிரும்.
- வெட்சிக்கானத்தில் வேட்டுவர் கடம்பு மானைத் துரத்திப் பிடிப்பர்.
- வையையில் நீரீடச் சென்ற மகளிர் வெட்சிப் பூவைத் தலையில் அணிந்திருந்தனர்.
- ஏறு தழுவச் சென்றபோது, இடையர் குலக் காளையர் சூடியிருந்த பன்மலர்க் கண்ணியில் வெட்சிப்பூ அதன் இலைகளுடன் சேர்த்துத் தொடுக்கப்பட்டிருந்த்து.
- வெட்சித்திணையானது குறிஞ்சித்திணையின் புறத்திணை.
# வெட்சி

## இவற்றையும் காண்க

:சங்ககால மலர்கள்
# வெட்சி

## படங்கள்

<></>
# இருபாலுயிரி

**இருபாலுயிரி** *(hermaphrodite)* அல்லது **இருபால் உடலி** என உயிரியலில் விவரிக்கப்படுவது இருபால் உறுப்புகள் ஒருங்கே/ஒரே உடலில் அமையப் பெற்ற ஓர் உயிரினம். அதாவது ஆண் பால் உறுப்பும், பெண் பால் உறுப்பும் ஒரே உடலில் இடம் பெற்றிருத்தலையே நாம் அழிதூஉ/இருபாலுடலி என விளிக்கிறோம். இது பெரும்பான்மையான முதுகெலும்பற்ற உயிரினங்களிலும், விதைமூடியிலித் தாவரங்களிலும் பரவலாகக் காணப்படுகின்றன. இதற்கு வழக்கில் அலி அல்லது பேடு என்ற பிற பெயர்களாலும் அழைக்கப்படுகிறது.  
நாம் பரவலாக அறிந்திருக்கூடிய மண்புழுக்களில் இப்பண்பு இடம் பெற்றுள்ளது. இவற்றிற்கென்று தனியாகப் பாலமைப்புக் காணப்படுவதில்லை. இவை இனப்பெருக்கத்தின் போது ஒரு பகுதி விந்துவைப் படைக்கும் ஆணாகவும் மற்றொன்று முட்டைகளைப் படைக்கும் பெண்ணாகவும் செயலாற்றும். எல்லா மண்புழுக்களும் முட்டையிடும் பண்பை அல்லது திறத்தைப் பெற்றவை.  
மனிதர்களிலும் இந்நிலை காணப்படலாம். ஆனால் அது போலி இருபால் நிலை (pseudo hermaphroditism) ஆகும். உண்மையான இருபால் நிலை மாந்தருள் மிக மிக அரிதாகவே காணப்படும்.  
இதேப்போல் பூக்களில் (பெண்)சூல்களும் (ஆண்) கேசரங்களும் ஒன்றில் காணப்படுவதும் உண்டு. *ஐலொசிரியசு உண்டாட்சு*, ஒரு இருபாலுடலித் தாவரமாகும். இதன் பூவில் சூலும் கேசரமும் ஒருசேரக் காணப்படுகிறது.
# இருபாலுயிரி

## சொற்பிறப்பியல்

ஹெர்மாஃபுராடைட் எனும் ஆங்கிலச் சொல் ஹெர்மிஸ் மற்றும் அஃப்ராடைட் எனும் கிரேக்கக் கடவுளரின் பெயரில் இருந்து வந்தது. இவர்களுக்குப் பிறந்த மகன் தேவதையுடன் இணைக்கப்பட்டு இரு பால் பண்புகளையும் பெற்றவனாக ஆக்கப்பட்டான்
# அலைகயலுருக்கள்

அலைகயலுருக்கள் (அலைக்கயலுரு - ஒருமை) (Ichthyoplankton) என்பது கடல்நீர் மட்டத்திற்கு ஒட்டிய அல்லது நீர்பரப்பின் மேலிருந்து 200 மீ. களுக்குள் இடம்பெற்றுள்ள கயல்களின் உருக்களான மீன்முட்டை மற்றும் மீன்குஞ்சுகளின் பற்றியதாகும். இவைகள் அலை/நீரின் ஓட்டத்தினால் இடப்பெயர்ச்சியை மேற்கொள்கின்றன. இவை அலைவிலங்குகளுக்குள் அடங்கும். ஆனால் இவைகள் அலைவிலங்களுக்குள் குறைந்த அளவேக் காணப்பட்டாலும் அதில் முக்கியப் பங்கு வகிக்கின்றன. இவைகளில் பெரும்பாலானவை பகுமிதவைவாழிகளாகத் திகழ்கின்றன.
# அலைகயலுருக்கள்

## பெயர்க்காரணம்

அலை - நீரோட்டம்/நீரலை என்பதையும் கயலுருக்கள் - மீனின் உருக்களாகிய மீன்குஞ்சுகள் மற்றும் மீன்முட்டைகளைக் குறிக்கும். மேலும் இவைகளை மீனின் உருப்படிகள் எனவும் பொருள் கொள்ளலாம். அலைகயலுருக்கள் என்பது நீரோட்டத்தால்/நீரின் விசைக்கு ஆட்பட்டு மிதவைவாழிகளைப் போல் இடம் பெயர்கின்றன.
# அலைகயலுருக்கள்

## பண்புகள்

மிதவைவாழிகளில் ஒருச் சிறுத்தொகுதியான அலைக்கயலுருக்கள் என்பது மீனின் உருக்களான முட்டை மற்றும் குஞ்சுகளைச் சார்ந்ததேயாகும்.  
இதில் முட்டைகள் நீந்தும் தன்மையற்று இருப்பதால் இவை அலைகள்/நீரின் வேகத்தால் எழுப்பப்பட்டு ஒரு இடத்திலிருந்து இன்னொரு இடத்திற்கு இழுத்துச் செல்லப்படுகின்றன. இவைப் பெரும்பாலும் கடற்பகுதிகளிலேயேக் காணப்படுகின்றன. ஏனெனில் நீரோட்டம் மிகுந்துக் காணப்படுவதால் இந்நிலை ஏற்படுகிறது.  
குஞ்சுகள் ஆரம்ப காலத்தில் நீந்தும் தன்மைக் குறைவாகப் பெற்றும் நீந்தும் தன்மையற்றும் காணப்படுகின்றன. இவ்வாறு காணப்படும் குஞ்சுகள் நீரோட்டத்தால் இழுத்துச் செல்லப்படுவதும் இடம் பெயர்வதும் நிகழ்வதுண்டு. ஆனால் காலப்போக்கில் அவை நல்ல நீந்தும் தன்மையுடையதாய் மாறிவிடுகிறது. அப்போது நீரோட்டத்தின் எதிர்விசையில் பயணிக்க நல்ல வலிமையுடையதாய்த் திகழ்கிறது.
# அலைகயலுருக்கள்

## உணவுகள்

இவைகளில் குஞ்சுகள் அலைத்தாவரங்களை உண்கின்றன. இவையே சில சமயங்களில் பெருவிலங்குகளுக்கு உணவாகவும் செயல் படுகின்றன.
# அலைகயலுருக்கள்

## முக்கியத்துவம்

- இவைகள் சுற்றுச்சூழல் அளக்கும் மானியாகத் திகழ்கிறது. இவைகளால் நீர்ச்சூழல் ஆரோக்கியத்துடனா அல்லது கேடுடன் காணப்படுகிறதா எனபதை நாம் உணர முடியும்.
- மீன்/கயல்களின் சினை உற்பத்தியையும் அதன் பருவக்காலத்தையும் உணர ஏதுவாய் இருக்கிறது. இதன் மூலம் மீன் உற்பத்தியையும் கணக்கெடுக்கலாம்.
கயலுருக்களை அலப்பதின் மூலம் நாம் பொருள் விரையத்தையும் காலவிரையத்தையும் தவிர்க்கலாம். பெரிய மீன்களை மாதிரிக்கொண்டு ஆய்வதைவிட இச்சிரு குஞ்சுகளையும் முட்டைகளையும் ஆய்வதில் எளிமையாக வேலையைக் கையால முடியும். இதைக் கொண்டு நாம் பெருமீன்களின் கணக்கையும் எளிதாக உணரமுடியும்.
- இதனால் அறியப்படும் தரவுகளானது மீனின் பரவல் மற்றும் அடர்த்தியையும் அதன் தட்பவெப்ப சூழ்நிலைகளையும் தெளிவாக உணர வாய்ப்பளிக்கிறது.
- மீன்களில் குறிப்பிடும் படியாக மத்தி, நெத்திலி ஆகிய மீன்களின் தொகைகளைக் கணக்கெடுக்கப் பெரிதும் பயன்படுகிறது. பசிபிக் மத்தி மற்றும் பசிபிக் ஐலாக்களையறியவும் மேலும் போகாக்சியோ, கனவாய், கௌகாட் பாறைமீன்களை போன்று பலமீன்களின் பருவமாற்றம் மற்றும் சூழ்லியல் குறித்து அறியமுடியும்.
# அலைகயலுருக்கள்

## காண்க

- மிதவைவாழி
# உலக வங்கிக் குழுமம்

**உலக வங்கிக் குழுமம் ** (**World Bank Group, WBG**) ஐந்து பன்னாட்டு அமைப்புகளை உள்ளடக்கிய ஓர் குழுமமாகும். இது உலகளவில் பெரிய நிதி நிறுவனம். இதன் முதன்மை நோக்கம் வறுமையான நாடுகளுக்கு கடன்கள் அமைத்துக் கொடுப்பதாகும்.
# உலக வங்கிக் குழுமம்

## நிறுவல்

இது முறையாக பிரெட்டன் வுட்சு உடன்பாடுகள் ஏற்புறுதி வழங்கப்பட்டபின் திசம்பர் 27, 1945ஆம் ஆண்டு செயலுக்கு வந்தது. 1951ஆம் ஆண்டில் உலக மேம்பாடு அறிக்கையை தயாரிக்க அமைக்கப்பட்ட ஓசியண்டர் குழுவிற்கு அடித்தளமாக இருந்தது. சூன் 25,1946இல் செயல்படத் தொடங்கி முதல் கடனை பிரான்சிற்கு மே 9, 1947 இல் வழங்கியது. டாலர் 250 மில்லியன் மதிப்புள்ள இந்தக் கடன் போர் பிந்தைய புனரமைப்பிற்காக ஏற்பாடு செய்யப்பட்டது. இதுவே இன்றளவில் (உண்மையான மதிப்பில்) உலக வங்கி வழங்கிய மிகப்பெரும் கடன்தொகையாக உள்ளது.
:இதில் அங்கமேற்கும் அமைப்புகளாவன:
- பன்னாட்டு புனரமைப்பு மற்றும் மேம்பாட்டு வங்கி (IBRD) - 1945 இல் நிறுவப்பட்டது.
- பன்னாட்டு மேம்பாட்டுச் சங்கம் (IDA) - 1960 இல் நிறுவப்பட்டது. வட்டியில்லாக் கடன்களை வழங்குகிறது.
- பன்னாட்டு நிதிக் கழகம் (IFC) - 1956 இல் நிறுவப்பட்டது
- பலதரப்பு முதலீடு பொறுப்புறுதி முகமை (MIGA) -1988 இல் நிறுவப்பட்டது
- பன்னாட்டு முதலீட்டு பிணக்குகள் தீர்வு மையம் (ICSID) - `1966 இல் நிறுவப்பட்டது.  
"உலக வங்கி" என்பது பொதுவாக முதல் இரு நிறுவனங்களின் தொகுதியையேக் குறிக்கும். உலக வங்கிக் குழுமம் என்பது அனைத்து நிறுவனங்களையும் உள்ளடக்கிய தொகுதியைக் குறிக்கும்.
# உலக வங்கிக் குழுமம்

## பொறுப்புகள், பணிகள்

உலக வங்கி (ஐபிஆர்டி & ஐடிஏ) மனிதவள மேம்பாடு (கல்வி, சுகாதாரம்), வேளாண்மை மற்றும் ஊரக வளர்ச்சி (பாசனங்கள், சிற்றூர் சேவைகள்), சுற்றுச்சூழல் பாதுகாப்பு (மாசுக் கட்டுப்பாடு அமைப்புகளை நிறுவுதல்), கட்டமைப்பு (சாலைகள், நகர்ப்புற புத்துயிராக்கல், மின்துறை), அரசாண்மை (ஊழல் எதிர்ப்பு, சட்டபூர்வ அமைப்புகள் மேம்படுத்தல்) போன்றவற்றில் வளரும் நாடுகளுக்கு உதவி புரியுமாறு குவிந்த செயல்பாடுகளைக் கொண்டுள்ளது. இவற்றிற்காக இரு அமைப்புகளும் உறுப்பினர் நாடுகளுக்கு முன்னுரிமை வட்டியில் கடன் வழங்குகின்றன; மிக வறிய நாடுகளுக்கு உதவி மானியங்கள் வழங்குகின்றன. இந்தக் கடன்களும் உதவி மானியங்களும் பெரும்பாலும் அந்தத் துறை அல்லது பொருளாதாரத்தில் உள்ள பரந்தளவு கொள்கை மாற்றங்களுக்கு உட்பட்டவை. காட்டாக, கடலோரச் சூழல் மேலாண்மை மேம்பாடு திட்டத்திற்கான கடன் புதிய தேசிய மற்றும் பிராந்திய சுற்றுச்சூழல் நிறுவனங்களை அமைப்பதையும் இனி சூழல் மாசுபடுவதைத் தடுக்கும் சட்டங்கள்/கட்டுப்பாடுகள் விதிக்கப்படுவதையும் கட்டாயப் படுத்தும்.  
பன்னாட்டு நிதிக் கழகம் தனியார்த் துறை முதலீடுகளுக்கு கடன் ஏற்பாடு செய்யவும் பலதரப்பு முதலீடு பொறுப்புறுதி முகமை தனியார் முதலீடுகளுக்கு காப்புறுதிகள் வழங்குவதையும் நோக்கமாகக் கொண்டுள்ளன.
# உலக வங்கிக் குழுமம்

## உறுப்பினர்கள்

ஐ.நா சபையின் 187 உறுப்பினர்களும், கொசோவோவும் இதன் உறுப்பினர்கள் ஆவர். இவை நிதி தொடர்பான பிற அமைப்புகளிலும் பங்கு கொண்டுள்ளன.
அமைப்புகளில் உறுப்பினராக உள்ள விவரம் கீழே தரப்பட்டுள்ளது.
:1.ஐ.பி.ஆர்.டி-யில் மட்டும் உறுப்பினராக உள்ள நாடுகள் - சான் மரினோ
:2.ஐ.பி.ஆர்.டி-யிலும், இன்னொரு அமைப்பிலும் உறுப்பினராக உள்ள நாடுகள் - சுரினாம், துவாலு, புருணை
:3.ஐ.பி.ஆர்.டி-யிலும், மேலும் இரண்டு அமைப்புகளிலும் உறுப்பினராக உள்ள நாடுகள் - அண்டிகுவாவும் பார்புடாவும், சாவோ தோமும் பிரின்சிபியும், நமீபியா, பூட்டான், மியான்மர், கத்தார், மார்சல் தீவுகள், கிரிபாதி
:4. ஐ.பி.ஆர்.டி-யிலும், மேலும் மூன்று அமைப்புகளிலும் உறுப்பினராக உள்ள நாடுகள் - இந்தியா, கனடா, மெக்சிகோ, பெலீசு, ஜமைக்கா, டோமினிக்கன் குடியரசு, வெனிசுவேலாம் பிரேசில், பொலிவியா, உருகுவே, எக்குவடேர், டோமினிக்கா, புனித வின்செண்ட், கிரேனடின்ஸ் தீவுகள், கேப் வர்தே, கினியா-பிசா, நைகர், எக்வடோரியல் கினியா, அங்கோலா, தென்னாப்பிரிக்கா, கோமோரோஸ், சீசெல்சு, லிபியா, சோமாலியா, எத்தியோப்பியா, எர்த்ரியா, டிஜிபௌட்டி, பஹ்ரைன், ஈரான், ஈராக், மால்டா, மோண்டெனெக்ரோ, பல்கேரியா, ரொமானியா, மால்டோவா, போலந்து, ரசியா, லிதுவேனியா, பெலாரசு, கிரிகிஸ்தான், தஜிகிஸ்தான், தர்க்மெனிஸ்தான், தாய்லாந்து, லாவோசு, வியட்நாம், பலவு, வானுவாட்டு, சமோவா, மாலத் தீவுகள், தெற்கு சூடான்
:5.மற்ற அனைத்து நாடுகளும் ஐந்து அமைப்புகளிலும் உறுப்பினராக உள்ளன.  
:உறுப்பினராக இல்லாத நாடுகள் : அண்டோரா, கூபா, லீச்செஸ்டீன், மொனாக்கோ, நவுரு, வடகொரியா
# உலக வங்கிக் குழுமம்

## அமைப்பு

இதன் தலைமையகம் வாசிங்டன் நகரில் உள்ளது. சர்வதேச அமைப்பான இது, உறுப்பினர் நாட்டு அரசுகளின் சொத்தாகும்.
உலக வங்கியும் ஐக்கிய நாடுகள் சபைக்கு உட்பட்டதே. உறுப்பினர் நாடுகளுக்கு வாக்குரிமை உண்டு. நிதி பங்களிப்பைப் பொருத்து, சில நாடுகளுக்கு அதிக வாக்குகள் வழங்கப்படலாம். உலக வங்கியின் தலைவரை, அமெரிக்க அதிபர் நியமிப்பார், வங்கியின் ஆளுனர்கள் அவரை தேர்ந்தெடுப்பர். அண்மைய வங்கியின் சட்டப்படி, ஒரு திட்டம் செயல்பட 85 % வாக்குகள் தேவை. அமெரிக்கா 16.4% வாக்குகளையும், ஜப்பான் 7.9 % வாக்குகளையும், ஜெர்மனி 4.5 % வாக்குகளையும், இங்கிலாந்து 4.3 % வாக்குகளையும், பிரான்சு 4.3 % வாக்குகளையும் கொண்டுள்ளன. அமெரிக்காவுக்கு 17.4 % வாக்குகள் உள்ளபடியால், வங்கியின் பெரியளவிலான எந்த செயல்பாட்டையும் நிறுத்த உரிமை பெற்றுள்ளது.
# உலக வங்கிக் குழுமம்

## தலைவர்

இதுவரையிலும், அமெரிக்க குடியுரிமை பெற்றவரே வங்கியின் தலைவராக இருந்துள்ளார். நிதியில் பெரும்பங்கை கொண்டுள்ளபடியால், அமெரிக்காவே தேர்ந்தெடுத்து நியமிக்கும். தலைவரின் பதவிக்காலம் ஐந்தாண்டுகள் ஆகும்.
தற்போதைய தலைவராக ஜிம் யோங் கிம் நீடிக்கிறார். இவரை அமெரிக்க அதிபர் பராக் ஒபாமா நியமித்தார். இதுவரை பன்னிரெண்டு பேர் தலைவர் பதவி வகித்துள்ளனர். யூகின் மேயர் என்பவர் முதல் தலைவராக, 1946 மேயில் இருந்து ஆறு மாதங்களுக்குப் பணியாற்றினார்.
# உலக வங்கிக் குழுமம்

## தகவல் பெறும் உரிமை

முன்பைவிட அதிக தகவல்களை பொதுமக்கள் பெறும்படி சட்டங்கள் மாற்றியமைக்கப்பட உள்ளன. தயாரிக்கப்படவுள்ள திட்டங்கள், செயல்பாட்டில் உள்ள திட்டங்கள், கூட்டங்கள், செயல்பாடுகள் குறித்த தகவல்களைக் கேட்டுப் பெறலாம். சில சந்தர்ப்பங்களில், நிதி தொடர்பான தகவல்கள் பொதுமக்களுக்கும் அறிவிக்கப்படலாம். விலக்கப்பட்ட சிலவற்றைத் தவிர பிற அனைத்து தகவல்களையும் அறிந்துகொள்ளலாம்.
# சென்னைப் பள்ளிகள்

**சென்னைப் பள்ளிகள்**, **சென்னை மாநகராட்சி, கல்வித் துறையின் கீழ் இயங்கிவரும் பள்ளிகள்**. சென்னை மாநகராட்சி பள்ளிகள் என்றழைக்கப்பட்டவை தற்போது சென்னைப் பள்ளிகள் என்று அழைக்கப்படுகின்றன.
ஏழை எளிய, வறுமைக் கோட்டுக்குக் கீழ் உள்ள மாணவர்களும் தரமான, சிறந்த கல்வி பெறுவதையே தனது லட்சியமாக கொண்டு சென்னைப் பள்ளிகள் செயலாற்றி வருகின்றன. இப்பள்ளிகளில் சில ஆண்டுகளாக மாணவர் சேர்க்கையும் மாணவர் தேர்ச்சி விகிதமும் அதிகரித்து வருகின்றன.
# சென்னைப் பள்ளிகள்

## தோற்றம்

1912ம் ஆண்டு அன்றைய சென்னை நகராண்மைக் கழகம், சென்னை நகரம் முழுவதும் 40 ஆரம்பப் பள்ளிகளுடன் தனது கல்வித் துறையை தொடங்கியது. இன்று 32 மேல்நிலைப் பள்ளிகள், 35 உயர்நிலைப் பள்ளிகள், 97 நடுநிலைப் பள்ளிகள், 120 தொடக்கப் பள்ளிகள் மற்றும் 30 மழலையர் பள்ளிகள் என வளர்ச்சியடைந்துள்ளது. அனைத்துப் பள்ளிகளிலும், தமிழ் மற்றும் ஆங்கில வழிகளில் பாடங்கள் போதிக்கப்பட்டுவருகின்றன. மேலும், வடசென்னை, பழைய வண்ணாரப்பேட்டையில் முற்றிலும் உருது வழி உயர்நிலைப் பள்ளி ஒன்றும், இராயபுரம்-ஆஞ்சநேய நகர் பகுதியில் முற்றிலும் தெலுங்கு வழி உயர்நிலைப் பள்ளி ஒன்றும் செயல்பட்டுவருகின்றது. மேலும், 3 தெலுங்கு தொடக்கப்பள்ளிகள், 12 உருது தொடக்கப் பள்ளிகள், 7 உருது நடுநிலைப் பள்ளிகளும் உள்ளது. சில மேல்நிலைப் பள்ளிகளில் தெலுங்குவழிப் பாடப்பிரிவுகளும் செயல்பட்டுவருகின்றது.
# சென்னைப் பள்ளிகள்

## நிர்வாகம்

சென்னைப் பள்ளிகள், சென்னை மாநகராட்சியின் கல்வித் துறையின் கீழ் நிர்வகிக்கப்படுகிறது. கல்வித் துறையின் உயர் நிர்வாக அலுவலர்- இணை ஆணையர் (கல்வி). தற்போதைய இணை ஆணையர் (கல்வி) லலிதா ராஜேந்திரன், இ.ஆ.ப வின் கீழ் 1 கல்வி அலுவலர், 10 உதவிக்கல்வி அலுவலர்கள், கல்வித் துறையை நிர்வகித்து வருகின்றனர்.  
| பதவி | பெயர் |  |
| --- | --- | --- |
| கல்வி அலுவலர் | பி. பேரின்பராஜ் |  |
| உதவிக் கல்வி அலுவலர் (மண்டலம் 2) | பாரதிதாசன் |  |
| உதவிக் கல்வி அலுவலர் | ஜெபசிங் சாமுவேல் |  |
| உதவிக் கல்வி அலுவலர் | ரஞ்சனி |  |
| உதவிக் கல்வி அலுவலர் (மண்டலம் 4) | பாலசுப்ரமணியன் |  |
| உதவிக் கல்வி அலுவலர் | டி. சுப்பிரமணியன் |  |
| உதவிக் கல்வி அலுவலர் | ஈ. கோவிந்தசாமி |  |
| உதவிக் கல்வி அலுவலர் | அப்துல் ரஷீது |  |
| உதவிக் கல்வி அலுவலர் | ஜெ. வசந்தி | } |
# சென்னைப் பள்ளிகள்

## ஆசிரியர்கள்

சென்னைப் பள்ளிகள் அனைத்திலும், திறமையான, அனுபவமும், கல்வித் தகுதியும் உடைய ஆசிரியர்கள் நியமிக்கப்பட்டுள்ளனர். மொத்தம் 4325 ஆசிரியர் பணியிடங்களில் 2009-2010ம் கல்வி ஆண்டில் 3403 பணியிடங்களில் ஆசிரியர்கள் பணியாற்றுகின்றனர். 2010-2011ம் கல்வியாண்டில் மேலும் சில சிறப்பாசிரியர் (இசை, உடற்கல்வி ஆசிரியர்) பணியிடங்கள் நிரப்பபட்டது. தலைமையாசிரியர் பணியிடங்கள், மூத்த ஆசிரியர்களின் பதவி உயர்வு பட்டியல் தயார் செய்யப்பட்டு அதன் அடிப்படையில் பதவி உயர்வு வழங்கப்படுகிறது. மற்ற ஆசிரியர் பணியிடங்கள் 50% பதவி உயர்வு மூலமும், 50% பணியிடங்கள் தமிழ்நாடு அரசு ஆசிரியர் தேர்வு வாரியம் மூலமும் நிரப்பப்படுகின்றது. தமிழக அரசின் கல்விக் கொள்கையின் படி 1:40 அதாவது 40 மாணவர்களுக்கு ஒரு ஆசிரியர் என்ற விகிதத்தில் ஆசிரியர் பணியிடங்கள் ஏற்படுத்தப்பட்டு, நிரப்பப்பட்டு வருகின்றது.  
**ஆசிரியர் பணியிட விவரம்**  
| பதவி | பணியிடங்கள் |  |
| --- | --- | --- |
| தொடக்கப் பள்ளி தலைமையாசிரியர் | 120 |  |
| இடைநிலைப் பள்ளி தலைமையாசிரியர் | 97 |  |
| உயர்நிலைப் பள்ளி தலைமையாசிரியர் | 37 |  |
| மேல்நிலைப் பள்ளி தலைமையாசிரியர் | 30 |  |
| முதுகலைப் பட்டதாரி ஆசிரியர்கள் | 291 |  |
| பட்டதாரி ஆசிரியர்கள் | 666 |  |
| தமிழாசிரியர்கள் | 196 |  |
| கணினி ஆசிரியர்கள் | 20 |  |
| இடைநிலை ஆசிரியர்கள் | 2719 |  |
| உடற்கல்வி இயக்குனர்கள் | 8 |  |
| உடற்கல்வி ஆசிரியர்கள் | 82 |  |
| இசை ஆசிரியர்கள் | 22 |  |
| ஓவிய ஆசிரியர்கள் | 7 |  |
| கைத் தொழில் ஆசிரியர்கள் | 30 | } |
# சென்னைப் பள்ளிகள்

## மாணவர்கள்

சென்னைப் பள்ளிகளின் 80% மேற்பட்ட மாணவர்கள், ஏழை எளிய குடும்பங்களை சார்ந்தவர்களே. இவர்களின் பெற்றோரின் ஆண்டு வருமானம் ரூ.10,000 முதல் 36,000 வரை மட்டுமே. குறிப்பாக 10ம் வகுப்பு வரை பயிலும் பெரும்பான்மையான மாணவர்கள் வறுமைக் கோட்டுக்கு கீழ் உள்ள குடும்பங்களைச் சார்ந்த மாணவர்கள். 10% மாணவர்கள், சாலை ஓரங்களில் வசிப்பவர்களின் பிள்ளைகள். சுமார் 18% மாணவர்களே நடுத்தர குடும்பங்களை சார்ந்தவர்கள், 2% மாணவர்கள் அரசு ஊழியர்கள், ஆசிரியர்கள், சுயதொழில் செய்பவர்களின் பிள்ளைகள். மேல்நிலைப் பள்ளிகளில், குறிப்பாக சென்னைப் பெண்கள் மேல்நிலைப் பள்ளிகள், மாதவரம் நெடுஞ்சாலை, நுங்கம்பாக்கம், சைதாப்பேட்டை ஆகியவற்றில் மட்டுமே இந்த 2% மாணவர்கள் உள்ளனர். பல விதமான சமூக, பொருளாதார சூழ்நிலைகளில் மாணவர்கள் சென்னைப் பள்ளிகளில் பயின்றாலும், அனைத்து மாணவர்களும் சமமாகவே நடத்தப்படுகின்றனர் என்பது குறிப்பிடத்தக்கது. அனைத்து விதமான சென்னைப் பள்ளிகளில் சுமார் 1 லட்சத்திற்கும் மேற்பட்ட மாணவர்கள் கல்வி பயின்று வருகின்றனர். சென்னைப் பள்ளிகளில் மாணவர்களை விட மாணவிகளின் எண்ணிக்கையே அதிகம்.
# சென்னைப் பள்ளிகள்

## மேல்நிலைப் பள்ளிகள்

| பள்ளி | முகவரி |  |
| --- | --- | --- |
| சென்னை மேனிலைப் பள்ளி,, டி.எச் ரோடு 731 | தண்டையார் பேட்டை நெடுஞ்சாலை |  |
| சென்னை மேனிலைப் பள்ளி | அப்பாசாமி தெரு |  |
| சென்னை மேனிலைப் பள்ளி | பட்டேல் நகர் |  |
| சென்னை பெண்கள் மேனிலைப் பள்ளி | புத்தா தெரு, கொருக்குப் பேட்டை |  |
| சென்னை மேனிலைப் பள்ளி | பந்தர் கார்டன் தெரு, பெரம்பூர் |  |
| சென்னை பெண்கள் மேனிலைப் பள்ளி | மாதவரம் நெடுஞ்சாலை, பெரம்பூர் |  |
| சென்னை பெண்கள் மேனிலைப் பள்ளி | மார்க்கெட் தெரு, பெரம்பூர் |  |
| சென்னை மேனிலைப் பள்ளி | கொளத்தூர் |  |
| சென்னை மேனிலைப் பள்ளி | பாலவாயல் தெரு, அயனாவரம் |  |
| சென்னை பெண்கள் மேனிலைப் பள்ளி | இராட்லர் தெரு, சூளை |  |
| சென்னை ஆண்கள் மேனிலைப் பள்ளி | கங்காதீஸ்வரர் கோயில் தெரு, புரசைவாக்கம் |  |
| சென்னை பெண்கள் மேனிலைப் பள்ளி | புல்லா அவின்யூ, செனாய் நகர் |  |
| சென்னை மேனிலைப் பள்ளி | சுப்பாராயன் தெரு |  |
| சென்னை மேனிலைப் பள்ளி | சூளைமேடு |  |
| சென்னை மேனிலைப் பள்ளி | புலியூர், கோடம்பாக்கம் |  |
| சென்னை பெண்கள் மேனிலைப் பள்ளி | நுங்கம்பாக்கம் |  |
| சென்னை ஆண்கள் மேனிலைப் பள்ளி | நுங்கம்பாக்கம் |  |
| சென்னை மேனிலைப் பள்ளி | விருகம்பாக்கம் |  |
| சென்னை மேனிலைப் பள்ளி | கோயம்பேடு |  |
| சென்னை மேனிலைப் பள்ளி | நெசப்பாக்கம் |  |
| சென்னை மேனிலைப் பள்ளி | எம்.ஜி.ஆர். நகர் |  |
| சென்னை மேனிலைப் பள்ளி | மடுவின்கரை, கிண்டி |  |
| சென்னை பெண்கள் மேனிலைப் பள்ளி | மேற்கு சைதாப்பேட்டை |  |
| சென்னை ஆண்கள் மேனிலைப் பள்ளி | மேற்கு சைதாப்பேட்டை |  |
| சென்னை மேனிலைப் பள்ளி | சி.ஐ.டி. நகர், நந்தனம் |  |
| சென்னை மேனிலைப் பள்ளி | மேற்கு மாம்பலம் |  |
| சென்னை மேனிலைப் பள்ளி | தரமணி |  |
| சென்னை மேனிலைப் பள்ளி | வேளச்சேரி |  |
| சென்னை மேனிலைப் பள்ளி | ஆழ்வார் பேட்டை |  |
| சென்னை மேனிலைப் பள்ளி | லாயட்ஸ் சாலை, ராயப்பேட்டை |  |
| சென்னை மேனிலைப் பள்ளி | கல்யாணபுரம், வியாசர்பாடி |  |
| சென்னை மேனிலைப் பள்ளி | திருவாண்மையூர் | } |
# வார்ப்புரு:முதலமைச்சர்

}}<noinclude>
இந்த வார்ப்புரு தற்போதைய முதலமைச்சரை பக்கங்களில் காட்டுவதற்காக உருவாக்கப்பட்டுள்ளது. உதா. தமிழ்நாடு கட்டுரையில் உள்ள தகவல் பெட்டியிலும் இன்னும் வேறு **பல கட்டுரைகளில்** தற்போதைய தமிழ்நாடு முதலமைச்சரின் பெயரை மாற்றுவதற்கு பதில் **விக்கித்தரவில்** (wikidata) மாற்றிவிட்டால் போதுமானது.
இவ்வாறு பயன்படுத்தலாம்
# வெற்றிமாறன்

**வெற்றிமாறன்** *(Vetrimaaran)* ஒரு தமிழ்த் திரைப்பட இயக்குநர் ஆவார். இவரது முதல் திரைப்படமான பொல்லாதவன் நடப்பு நிலைக்கு மிக அண்மையாகப் படம்பிடித்துக் காட்டியதற்காக அதிக பாராட்டைப் பெற்றது. இவரது இரண்டாவது திரைப்படமான ஆடுகளம் 2011ஆம் ஆண்டிற்கான தேசியத் திரைப்பட விருதுகளில் சிறந்த இயக்குநர் மற்றும் சிறந்த திரைக்கதையாசிரியர் விருதுகளைப் பெற்றுத் தந்துள்ளது. இந்தத் திரைப்படத்திற்கு 6 தேசிய விருதுகள் கிடைத்துள்ளன.
# வெற்றிமாறன்

## தொடக்க வாழ்க்கை

கடலூர் நகரில் 4 செப்டம்பர் 1975 அன்று பிறந்தார் வெற்றிமாறன். இவர் தாயார் மேகலா சித்ரவேல் ஒரு புதின எழுத்தாளர். தந்தை வி. சித்ரவேல் ஒரு கால்நடை மருத்துவர். வெற்றிமாறனுக்கு ஒரு தமக்கை உள்ளார்.
# வெற்றிமாறன்

## கல்வி

இவர் ஆங்கிலத்தில் இளங்கலைப் பட்டம் பெற்றுள்ளார். ஆங்கில முதுகலைப் பட்டம் முடிக்கும் தறுவாயில்,தனது பதினைந்து வயதிலேயே சினிமா மீதான ஆர்வம் இவருக்கு வந்துவிட்டது. ஆனால் அதை வெளிப்படுத்துகிற துணிச்சல் மட்டும் இல்லாமல் இருந்தது. பள்ளிப்படிப்பை முடித்து சென்னை லயோலா கல்லூரியில் சேரும்போதுதான், அதற்கான தருணம் வாய்த்தது. அந்த தைரியத்தை பேராசிரியர் ச. ராஜநாயகம் கொடுத்திருக்கிறார். 'சினிமாதான் உன் எதிர்காலம் என்று நினைத்தால் அதில் ஈடுபடு' என்று உற்சாகமாகப் பேசியிருக்கிறார். இவரது இந்தப் பயணத்திற்கு தொடக்கமாக ச.ராஜநாயகம் இருந்துள்ளார். அவரே வெற்றிமாறனை இயக்குநர் பாலுமகேந்திராவிடம் உதவி இயக்குநராகவும் சேர்த்துவிட்டார். பாலுமகேந்திராவிடம், கதை நேரம் தொலைக்காட்சித் தொடரில் பணியாற்ற கல்லூரி படிப்பை நிறுத்தினார். இவர் திரைப்படக்கலையைப் பாலுமகேந்திராவிடம் முதன்மையாகக் கற்றார்.
# வெற்றிமாறன்

## சொந்த வாழ்க்கை

வெற்றி மாறனின் மனைவி பெயர் ஆர்த்தி. கல்லூரி காலத்து காதல். இவர்களுக்கு பூந்தென்றல் என்ற மகளும் கதிரவன் என்ற மகனும் உள்ளனர்.
# வெற்றிமாறன்

## இயக்கிய திரைப்படங்கள்

- *பொல்லாதவன்*
- *ஆடுகளம்*
- *விசாரணை*
- *வட சென்னை*
- *அசுரன்*
- *பாவக்கதைகள்*
- *விடுதலை பாகம் 1,2*
# வெற்றிமாறன்

## திரைப்படங்கள்

| ஆண்டு | திரைப்படம் | இயக்குநர் | தயாரிப்பாளர் | விருதுகள் |
| --- | --- | --- | --- | --- |
| - | 2007 | *பொல்லாதவன்* | விஜய் விருதுகள் (சிறந்த இயக்குநர்) |  |
| 2011 | *ஆடுகளம் (திரைப்படம்)* | தேசிய திரைப்பட விருதுகள் வாங்கிய இயக்குநர்களின் பட்டியல்
சிறந்த திரைக்கதைக்கான தேசிய விருது
சிறந்த இயக்குநருக்கான பிலிம்பேர் விருது – தமிழ்
1 ஆவது தென்னிந்திய தென்னிந்திய சர்வதேச திரைப்பட விருதுகள்
விஜய் விருதுகள் (சிறந்த இயக்குநர்) |  |  |
| 2013 | *உதயம் என்.எச்4 (திரைப்படம்)* |  |  |  |
| *நான் ராஜாவாகப் போகிறேன்* | வசனகர்த்தா |  |  |  |
| 2014 | *பொறியாளன் (திரைப்படம்)* |  |  |  |
| 2015 | *காக்கா முட்டை (திரைப்படம்)* | சிறந்த குழந்தைத் திரைப்படத்திற்கான தேசிய விருது
சிறந்த திரைப்படத்துக்கான ஃபிலிம்பேர் விருது - தமிழ்
எடிசன் விருதுகள் |  |  |
| 2016 | *விசாரணை (திரைப்படம்)* | சிறந்த தமிழ்த் திரைப்படத்துக்கான தேசிய விருது
ஆனந்த விகடன் - சிறந்த இயக்குநர் |  |  |
| *கொடி (திரைப்படம்)* |  |  |  |  |
| 2017 | *லென்ஸ்* |  |  |  |
| 2018 | *அண்ணனுக்கு ஜே (2018 திரைப்படம்)* |  |  |  |
| *வட சென்னை (திரைப்படம்)* | ஆனந்த விகடன் திரைப்பட விருதுகள் - சிறந்த |  |  |  |
| 2019 | *அசுரன்* | அறிவிப்பு |  |  |
| 2023 | *விடுதலை பகுதி 1* |  |  |  |
# வெற்றிமாறன்

## திரைக்கதை பங்களிப்புகள்

- *உதயம் என்.எச்4*
- காக்கா முட்டை
-
-
# வெற்றிமாறன்

## விருதுகள்

- சிறந்த இயக்குநருக்கான தேசியத் திரைப்பட விருது (2011)
- ஆனந்த விகடன் "டாப் 10" மனிதர்கள் விருது, 2016)
# நாகிஓசு

**நாகிஓசு** (*Nagios*) என்பது பரவலாகப் பயன்படுத்தப்படும் கட்டற்ற பிணையக் கண்காணிப்புச் செயலி ஆகும். இது புரவலர்களையும், சேவைகளையும் கண்காணித்து பிரச்சினைகள் வரும் போது எச்சரிக்கை செய்யும். இது லினக்சு/யுனிக்சு இயங்கு தளங்களில் இயங்கும்.
# நாகிஓசு

## மேலதிக வாசிப்பு

- Barth, Wolfgang; (2006) *Nagios: System And Network Monitoring* – No Starch Press
- Barth, Wolfgang; (2008) *Nagios: System And Network Monitoring, 2nd edition* – No Starch Press
- Turnbull, James; (2006) *Pro Nagios 2.0* – San Francisco: Apress
- Josephsen, David; (2007) *Building a Monitoring Infrastructure with Nagios* – Prentice Hall
- Dondich, Taylor; (2006) *Network Monitoring with Nagios* – O'Reilly
:* Schubert, Max et al.; (2008) *Nagios 3 Enterprise Network Monitoring* – Syngress
:* Kocjan, Wojciech; (2008) "Learning Nagios 3.0" – Packt Publishing
# வார்ப்புரு:கலைச்சொல் ஒத்தாசை அறிமுகம்

| தொகுப்புகள்
---- |  |
| --- | --- |
| 4 | } |  
<div>
இப்பக்கத்தில் பயனர்களுக்குத் தமிழ் கலைச்சொற்கள் தொடர்பாகப் பரிந்துரைகள் வழங்கப்படும். உங்களுக்குக் கலைச்சொற்கள் தேவைப்படின் அல்லது கலைச்சொற்கள் தொடர்பாக ஐயங்கள் இருந்தால் முதலில் **தமிழ் விக்சனரியில்** தேடுங்கள். அங்கு கிடைக்காவிடின் இங்கு கேட்கவும். பிற பயனர்கள், தமிழறிஞர்கள், துறை வல்லுனர்கள் இயன்றவரை உதவிகள் வழங்குவார்கள்.  
மேலும் தகவல்களுக்கு , சொல் தேர்வு, பொதுவான மொழிபெயர்ப்புக் கலந்துரையாடல்கள் ஆகிய பக்கங்களைப் பாக்கவும். ''
</div>
# விக்கிப்பீடியா:கலைச்சொல் ஒத்தாசை/வேதியியல்

## தமிழாக்கம் தேவை

தமிழில் பல வேதியியல் கனிமங்கள், மற்றும் வேதியியல் சம்பந்தமான பல வார்த்தைகளை மொழிபெயர்க்க வேண்டுகிறேன். உதாரணமாக சில..
- alcohol
:மதுசாரம்
:மதுபானம்
- hydrogen -நீரியம்
- amine
- isocyanide
இது போன்ற பல வேதியியல் சம்பந்தமான வார்த்தைகளை மொழிபெயர்க்கவும்.--Wwwsenthilathiban 14:15, 4 செப்டெம்பர் 2010 (UTC)
# விக்கிப்பீடியா:கலைச்சொல் ஒத்தாசை/வேதியியல்

## Tautomer

Tautomer என்பதற்கு ஈடாகத் தமிழகப் பாடநூல்களில் பின்பற்றப்படும் கலைச்சொல்லை அறியத் தரமுடியுமா? விட்சனரியில் அமைப்புமாற்றச் சமநிலைவடிவம் என்றுள்ளது. --மதனாகரன் (பேச்சு) 02:56, 20 ஆகத்து 2015 (UTC)  
--மதனாகரன் (பேச்சு) 10:19, 11 செப்டம்பர் 2015 (UTC)  
மதனாகரன்,tautomerism - இயங்குச் சம்நிலை மாற்றீயம், Tautomer = இயங்குச் சமநிலை என நினைக்கிறேன். --கி.மூர்த்தி 12:59, 11 செப்டம்பர் 2015 (UTC)
# தொல்காப்பியம் பிறப்பியல் செய்திகள்

தொல்காப்பியம் எழுத்து, சொல், பொருள் என்ற மூன்று அதிகாரங்கள் கொண்டது. அவற்றில் முதலாவதான எழுத்ததிகாரத்தில் மூன்றாவது இயல் 'பிறப்பியல்'. அந்த இயலில் 20 நூற்பாக்கள் இடம்பெற்றுள்ளன. இந்த இயலே இவ்வதிகாரத்தில் மிகக்குறைந்த நூற்பாக்களைக் கொண்ட இயல் ஆகும்.  
தொல்காப்பியர் கணக்கில் தமிழ் எழுத்துகள் 33. அவை எவ்வாறு பிறந்து ஒலிக்கும் என்று இங்கு கூறப்படுகிறது.
# தொல்காப்பியம் பிறப்பியல் செய்திகள்

## பிறக்கும் நிலைகள்

வளி என்பது உலகைச் சூழ்ந்துள்ள காற்று. நாம் பேசும்போது வளி உந்தியிலிருந்து தோன்றும்.  
:<small>(உந்தி என்பது காற்றை உந்தும் diaphragm. உந்தி உறுப்பானது அடிவயிற்றுக்கும் மூச்சுப்பைக்கும் இடையில் உள்ளது)</small>
உந்தியில் தோன்றும் வளி தலையிலும், மிடற்றிலும், நிலைகொள்ளும்.
:<small>மிடறு என்பது தொண்டையில் உணவுக்குழாயையும், காற்றுக்குழாயையும் மிடைந்துவைக்கும், அதாவது மடைமாற்றும் pharynx.</small>
அங்கிருந்து பாய்ந்து பல், இதழ், நாக்கு, மூக்கு, அண்ணம் ஆகியவற்றில் ஒலியைத் தோற்றுவிக்கும்.  
ஆக நிலைகொண்டு பாயும் ஒலியுறுப்புகள் 8.  
இந்த எழுத்துச்செல்வத்தைத் திறப்படக் காணின் அவற்றின் வெவ்வேறு தன்மை புலப்படும்.
# தொல்காப்பியம் பிறப்பியல் செய்திகள்

## உயிரெழுத்துகள்

- 12 உயிரெழுத்துகளும் மிடற்று வளியில் இசைக்கும். இந்த இசையுடன் ...,
- அ, ஆ வாய் அங்காந்து பிறக்கும்.
- இ, ஈ, எ, ஏ, ஐ ஆகியவை அங்காப்புடன் அண்பல் முதலை நாவிளிம்பு தொடப் பிறக்கும்.
- உ, ஊ, ஒ, ஓ, ஔ ஆகியவை அங்காப்புடன் இதழ் குவியப் பிறக்கும்.
:இவற்றில் திரிபில் சிறு மாறுதலும் நிகழும்.
# தொல்காப்பியம் பிறப்பியல் செய்திகள்

## மெய்யெழுத்துகள்

வாய் அங்காப்போடு ...,  
- க, ங - முதல்நா அண்ணத்தைத் தொடப் பிறக்கும்.
- ச, ஞ - இடைநா அண்ணத்தைத் தொடப் பிறக்கும்.
- ட, ண - நுனிநா அண்ணத்தைத் தொடப் பிறக்கும்.
இவை ஆறும் ஒருவகைப் பிறப்பு.
- த, ந - நாநுனி அண்ணமும் பல்லும் பொருந்துமிடத்தில் விரிந்து ஒற்றப் பிறக்கும்.
- ற, ன - நுனிநா மேலெழுந்து அண்ணத்தை ஒற்றப் பிறக்கும்.
- ர, ழ - நுனிநா மேலெழுந்து அண்ணத்தை வருடப் பிறக்கும்.
- ல - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை ஒற்றப் பிறக்கும்.
- ள - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை வருடப் பிறக்கும்.
- ப, ம - இதழோடு இதழ் பொருந்தப் பிறக்கும்.
- வ - மேல் பல்லும் கீழ் இதழும் இயையப் பிறக்கும்.
- ய - மிடற்றில் எழுந்த ஒலி அண்ணத்தில் அடைபடும்போது பிறக்கும்.
மெல்லின எழுத்து ஆறும் மூக்கில் இசைக்கும்.
# தொல்காப்பியம் பிறப்பியல் செய்திகள்

## சார்பெழுத்துகள்

குற்றியலிகரம், குற்றியலுகரம், ஆய்தம் ஆகிய மூன்றும் சார்பெழுத்துகள். இவற்றிற்கு என்று தனி ஒலி இல்லை. எந்த எழுத்தோடு சார்ந்து வருகிறதோ அந்த எழுத்தின் ஒலியைப் பெறும்.
# தொல்காப்பியம் பிறப்பியல் செய்திகள்

## அந்தணர் மறை

எழுத்து பிறக்கும் பள்ளிகள் தலை, மிடறு, நெஞ்சு என்று கூறிய தொல்காப்பியர் எந்தெந்த எழுத்துகள் அவற்றில் பிறக்கும் என்று காட்டவில்லை.  
:"பள்ளிகளில் வளி எழும். சொல்லிய 5 இடங்களில் எழுத்தாகப் பிறந்து வளி விடுபடும். எழுத்தானது பிறந்து, எழுந்து, விடுபடும் அளபு அந்தணர் மறையில் உள்ளது. அகத்தே தோன்றும் அதனை இங்குச் சொல்லாமல், புறத்தே வெளிப்படும் பாங்கை மட்டும் கூறியுள்ளேன்" என்று தொல்காப்பியர் குறிப்பிடுகிறார்.  
வல்லின எழுத்துகள் நெஞ்சிலும், ஆய்த எழுத்து தலையிலும், ஏனையவை மிடற்றிலும் பிறப்பதை அறிஞர்கள் உணர்ந்து கூறியுள்ளனர்.
# தொல்காப்பியம் பிறப்பியல் செய்திகள்

## இணைப்பு

தொல்காப்பியம் பிறப்பியல் நூற்பாக்கள்
# தொல்காப்பியம் பிறப்பியல் செய்திகள்

## வெளிப் பார்வை

- ஒலி உறுப்புகள்
- உயிர் ஒலி
- க ங ச ஞ ட ண
- த ந
- ற ன
- ர ழ
- ல ள
- ப ம
- வ
- ய
- மெல்லெழுத்து
- சார்பெழுத்து
- அந்தணர் மறை
# சரண்யா பொன்வண்ணன்

**சரண்யா பொன்வண்ணன் ** (*Saranya Ponvannan*, பிறப்பு: 26 ஏப்ரல் 1970) பெரும்பாலும் தமிழ்த் திரைப்படங்களில் நடித்துவரும் ஓர் இந்தியத் திரைப்பட நடிகையாவார். சரண்யா, மணிரத்னம் இயக்கிய நாயகன் திரைப்படத்தில் அறிமுகமானார். அதனைத் தொடர்ந்து 1980களில் சில திரைப்படங்களில் நடித்திருந்த சரண்யா எட்டு ஆண்டுகள் ஓய்வு பெற்றிருந்தார். பின்னர் திரைப்படங்களில் குணச்சித்திர வேடங்களில், பெரும்பாலும் நாயகர்களின் அன்னை வேடத்தில், நடிக்கத் தொடங்கினார். ராம்,(2005), தவமாய் தவமிருந்து (2005), எம்டன் மகன் 2006 மற்றும் களவாணி (2010) போன்ற படங்களில் அவரது நடிப்பு வெகுவாகப் புகழப்பட்டது; சிறந்த குணச்சித்திர நடிகைக்கான பிலிம் ஃபேர் வழங்கும் இரு விருதுகளும் கிட்டின. 2010ஆம் ஆண்டிற்கான இந்திய தேசியத் திரைப்பட விருதுகளில் சிறந்த நடிகைக்கான விருதை தென்மேற்குப் பருவக்காற்று என்ற திரைப்படத்திற்காகப் பெற்றுள்ளார்.
# சரண்யா பொன்வண்ணன்

## திருமண வாழ்க்கை

இயக்குநரும் நடிகருமான ராஜசேகரை சரண்யா மணந்துகொண்டார். அந்த மணவாழ்வு நீடிக்காமல் மணமுறிவு ஏற்பட்டது.
பின்னர் சக நடிகரான பொன் வண்ணனை 1995 ஆம் ஆண்டு திருமணம் புரிந்தார்.
# சரண்யா பொன்வண்ணன்

## விருதுகள்

**தேசியத் திரைப்பட விருதுகள்**
- 2011 - சிறந்த நடிகை, *தென்மேற்குப் பருவக்காற்று*  
**பிலிம்பேர் விருதுகள்**  
- 2005 - சிறந்த துணை நடிகை (தமிழ்), *தவமாய் தவமிருந்து*
- 2006 - சிறந்த துணை நடிகை (தமிழ்), *எம் மகன்*
# கிரிப்சின் தூதுக்குழு

**கிரிப்சின் தூதுக்குழு** (*Cripps' mission*) என்பது 1942ல் பிரித்தானிய இந்தியாவுக்கு ஐக்கிய இராச்சியத்தின் அரசு அனுப்பிய ஒரு தூதுக்குழு.  
இரண்டாம் உலகப் போர் 1939ல் தொடங்கிய போது இந்தியாவின் வைசுராய் லின்லித்கோ பிரபு இந்திய மாகாண அரசுகளையும் அரசியல் கட்சிகளையும் கலந்தாலோசிக்காமல் தன்னிச்சையாக பிரித்தானிய இந்தியாவின் நாசி ஜெர்மனி மீதான போர் சாற்றலை அறிவித்தார். இதனால் 1937 முதல் மாநில சுயாட்சி முறையின் கீழ் பெருவாரியான இந்திய மாகாணங்களில் ஆட்சி புரிந்து வந்த இந்திய தேசிய காங்கிரசு அரசுகள் பதவி விலகின. மாகாணங்களில் ஆளுனர் ஆட்சி அமல்படுத்தப்பட்டது. 1942ல் சப்பானியப் படைகள் கிழக்காசியாவில் பெரும் பகுதிகளைக் கைப்பற்றி இந்தியாவை நோக்கி முன்னேறிக் கொண்டிருந்தன. ஐரோப்பிய களத்திலும் பிரிட்டனின் நிலை கடும் நெருக்கடிக்காளாகியிருந்தது. போரில் வெற்றி பெற பெருமளவில் இந்தியப் படைகளும் இந்தியர்களின் ஒத்துழைப்பும் தேவை என பல பிரித்தானியத் தலைவர்கள் கருதினர். எனவே இந்தியர்களின் ஒத்துழைப்பைப் பெற ஒரு தூதுக் குழுவை இந்தியாவுக்கு அனுப்பினர். இதற்கு பிரதமர் வின்ஸ்டன் சர்ச்சிலின் போர்க்கால அமைச்சரவையில் இடம் பெற்றிருந்த சர் ஸ்டாஃபோர்ட் கிரிப்ஸ் தலைமை தாங்கினார். இக்குழு அவரது பெயரால் “கிரிப்சின் தூதுக்குழு” என்றழைக்கப்பட்டது.  
யும் சந்திப்பு]]  
இந்திய தேசிய காங்கிரசில் கிரிப்சுடன் பேச்சுவார்த்தை நடத்துவது குறித்து இருவேறு கருத்துகள் நிலவின. வைசுராயின் தன்னிச்சையான முடிவினால் கோபம் கொண்டிருந்த ஒரு பிரிவினர், காலனிய அரசுக்கு எதிராக ஒரு பெரும் எழுச்சியைத் தொடங்க வேண்டுமென்று விரும்பினர். சக்ரவர்த்தி ராஜகோபாலாச்சாரி போன்றோர் போரில் அரசுடன் ஒத்துழைக்க வேண்டுமெனக் கருதினர். காந்தி இந்தியா போரில் ஈடுபடுவதை விரும்பவில்லை, மேலும் பிரித்தானிய அரசின் நல்லெண்ணத்தின் மீது அவருக்கு நம்பிக்கையில்லை. எனினும் ராஜகோபாலாச்சாரி, ஜவகர்லால் நேரு, வல்லபாய் படேல் போன்ற காங்கிரசு தலைவர்கள் கிரிப்சை சந்தித்து அவருடன் பேச்சு வார்த்தை நடத்தினர். போர் முயற்சிக்கு ஒத்துழைப்புக்கு பதிலாக உடனடியாக இந்தியாவுக்கு விடுதலை வேண்டுமென்று கோரினர். தனிப்பட்ட முறையில் கிரிப்சு இந்தியாவுக்கு மேலாட்சி அங்கீகாரம் வழங்கி முழு தன்னாட்சிக்கு வழிவகுப்பதாக உறுதியளித்தார். மேலும் காலப்போக்கில் அதுவே முழு சுதந்திரமாக மாற வாய்ப்புண்டு என்றும் உறுதியளித்தார். ஆனால் வெளிப்படையாக எந்த உறுதியினையும் அளிக்க வில்லை. வைசுராயின் நிர்வாகக் குழுவில் இந்தியர்களுக்கு இடமளிக்கப்படும் என்பது போன்ற சிறு சீர்திருத்தங்களை மட்டும் முன்வைத்தார். உடனடி தன்னாட்சி வேண்டுமென்று கோரிய காங்கிரசு தலைவர்கள் இதனால் கடும் அதிருப்தி அடைந்தனர். இரு தரப்பினரும் மற்றவர் மீது கொண்டிருந்த நம்பிக்கையின்மையால் பேச்சுவார்த்தைகள் தோல்வியடைந்தன.  
கிரிப்சு தூதுக்குழு முயற்சி தோல்வியடைந்த பின்னர் காங்கிரசு வெள்ளையனே வெளியேறு இயக்கத்தைத் தொடங்கியது. இவ்வியக்கத்தை காலனிய ஆட்சியாளர்கள் இரும்புக்கரம் கொண்டு அடக்கினர். எனினும், இந்தியாவுக்கு மேலாட்சி அங்கீகாரம், முழுத் தன்னாட்சி போன்றவை வழங்கலாம் என்ற கிரிப்சின் நிலைப்பாடு போர் முடிந்தபின்னர் ஐக்கிய இராச்சியத்தின் அதிகாரப்பூர்வ நிலைப்பாடாக மாறி இந்தியாவின் விடுதலைக்கு வழிவகுத்தது.
# பொன்வண்ணன்

**பொன்வண்ணன்** (பிறப்பு: மே 06, 1964) முழு பெயர் *பொன்வண்ணன் தேவர்*. இவர் மதுரை மாவட்டத்தை பூர்வீகமாக கொண்டவர். இவர் ஈரோடு மாவட்டத்தில் பிறந்து, வளர்ந்தார். பல தமிழ்த் திரைப்படங்களில் துணை வேடங்களில் நடித்துள்ள இந்தியத் திரைப்பட நடிகராவார். இவர் சக நடிகையான சரண்யாவைத் திருமணம் செய்துக்கொண்டார். பலராலும் பாராட்டப்பட்டு விருது பெற்ற ஜமீலா என்ற திரைப்படத்தை இயக்கியவர் ஆவார்.